runetrust/blame-folketinget-dk huggingface dataset:
Ulla Tørnæs (V), 2017-12-01:
Og det er fuldstændig korrekt, som det bliver nævnt af spørgeren, at der er sket en præcisering af det, vi kalder DAC-direktivet, fordi der har været diskussioner om, hvad man kunne DAC'e, og hvad man ikke kunne DAC'e – særlig i forbindelse med udgifter til asylmodtagelse.
Per Stig Møller (KF), 2010-04-07:
Disse grundkurser modtager altså støtte via finansloven, der sikrer fortsat udbredelse og udbud, og den udgør for musikskoler og grundkurser altså, som jeg nævnte, i dag 116 mio. kr. De 4-årige bevillinger til billedkunstneriske grundkurser og kulturskoler m.v. har givet nogle værdifulde erfaringer om udviklingen af fødekæden inden for andre genrer end musikken.
Theresa Scavenius (UFG), 2024-04-10:
Nu siger ministeren, og det sagde ministeren også til samrådet, at det er en helt normal praksis, at Vejdirektoratet får nogle myndighedskompetencer over nogle andre i forhold til miljø og også i forhold til museumslov og i forhold til kommunernes beslutning, altså hvor man simpelt hen samler det, og hvor man kan sige, at Vejdirektoratet får ret til at overrule en hel masse beslutninger, man kan lave i kommunerne eller andre steder i vores stat.
Inge Refshauge (DF), 1999-03-02:
Forliget, der er indgået mellem regeringen og flere af Folketingets partier, herunder Dansk Folkeparti, indebærer bl.a., at patienter, der er blevet fejlopereret med Boneloc før 1992, nu også kan få erstatning efter Patientklagenævnets regler. Det er med forliget sikret, at der sker en individuel vurdering af de enkelte sager, og at der sker en ensartet sagsbehandling uafhængigt af bopæl.
Finn Sørensen (EL), 2016-06-03:
I langt de fleste tilfælde har Ankestyrelsen jo godkendt disse forskellige lovændringer, som har ført til de mange, mange kedelige eksempler, vi ser i medierne, og som alle ordførere bliver bombarderet med: syge mennesker, som er dybt fortvivlede over den måde, de bliver behandlet på.
Elsebeth Gerner Nielsen (RV), 2005-11-29:
Altså, i fremtiden vil det være sådan, at hvis et museum har haft 5.000 besøgende børn og unge i 2005 og kun har 1.000 i 2007, så får det alligevel en betaling svarende til, at det havde haft 5.000 børn inde.
Lars Løkke Rasmussen (V), 2009-04-16:
Man kan sætte mange ord på, men når krybben er tom, bides hestene jo, og derfor er der selvfølgelig et element i, at hvis man vil stå vagt omkring social sammenhængskraft i et samfund, er en af genvejene til det naturligvis at sørge for, at der er vækst og velstandsudvikling.
Flemming Kofod-Svendsen (KRF), 2000-02-10:
Det er nr. 95 i Højskolesangbogen, nr. 280 i Den Danske Salmebog, hvis man hellere vil have den derfra. Her synes jeg, der i en meget kort form er sagt noget væsentligt om den danske folkekirke, og jeg vil ligesom ministeren gå tilbage til reformationsåret.
Henrik Brodersen (DF), 2007-05-16:
Jeg skal starte med at sige, at vores ordfører ikke kan være til stede i dag, og derfor skal jeg læse hendes ordførertale op: B 152 er et forslag til folketingsbeslutning fremsat af Socialdemokraterne om forbedring af lejernes retsstilling i forbindelse med usunde lejeboliger som følge af skimmelsvamp og lignende.
Søren Pape Poulsen (KF), 2024-01-16:
Jeg vil sige, at når jeg hører om dengang, hvor min mor arbejdede i hjemmeplejen, hvordan hun arbejdede, og om, hvor få møder de holdt, og hvordan de sådan set fik lov til at bruge deres sunde fornuft, så tænker jeg også, at vi her skal have en cirkulær tænkning ind.
Bent Bøgsted (DF), 2011-03-15:
Men når vi nu er ved indberetninger, vil jeg sige, at vi i Dansk Folkeparti synes, at det var ret og rimeligt, at ministeren så på indberetninger fra arbejdsgiverside, for i dag er det sådan, at arbejdsgiveren skal indberette efter 4 uger, og det var jo formålstjenligt at lave det om nu, hvor vi har lavet sygedagpengebetalingen om til, at arbejdsgiver skal betale 30 uger, så man ændrer det til, at det først er efter 5 uger, at arbejdsgiver skal indberette vedrørende sygedagpenge.
Yvonne Herløv Andersen (CD), 2001-06-01:
Vi har jo ofte her diskuteret forholdene for ældre mennesker på plejehjem, herunder i den senere tid også lukningen af de københavnske plejehjem, hvor en af begrundelserne for at lukke var dårligt arbejdsmiljø, utidssvarende boliger, mangel på økonomi til ombygning.
Henning Hyllested (EL), 2012-04-17:
Jeg synes jo i virkeligheden, det er en lidt sjov ordførertale, vil jeg sige til hr. Leif Mikkelsen, for på den ene side efterlyses der handlekraft, og at vi må have analyser osv. osv., og på den anden side deltager bl.a. Liberal Alliance jo altså i en forligskreds, hvor man har igangsat det her.
Margrethe Vestager (RV), 2006-03-03:
Det andet er, at vi oplever, at der er en tilbøjelighed til, at stadig mere af uddannelsesdebatten henlægges til Globaliseringsrådet, og stadig mindre af uddannelsesdebatten kommer til at foregå i politiske sammenhænge og i folketingssammenhænge, og at det, vi kan komme til at diskutere i Folketinget, er det, der ligesom er besluttet, det, der er handlet af, det, der er klappet på plads, efter at det har været i Globaliseringsrådet, og efter at regeringens centrale ministre er blevet enige om det.
Jacob Mark (SF), 2016-04-20:
Det skyldes bl.a., at lov nr. 409 af 26. april 2013 ikke sætter klare rammer for, hvor meget undervisningstiden må stige, og der desværre stadig er kommuner, der ikke har lavet lokale aftaler/forståelser i forhold til arbejdstid og arbejdstilrettelæggelse med lærerne.
Frederik Vad (S), 2025-04-01:
Derfor er vi i Socialdemokratiet meget, meget glade for, at man tilbage i 2017 fik afskaffet muligheden for kongebrev og fik strammet reglerne, og vi er også meget glade for, at de eksempler, man har set siden, på, at ægteskaber er blevet godkendt eller anerkendt af myndighederne, er der nu blevet taget initiativ til at få undersøgt.
Kamal Qureshi (SF), 2004-01-22:
, at hvis vi ikke starter med forebyggelsen nu, vil det danske sundhedsvæsen simpelt hen bryde sammen om ikke så forfærdelig lang tid på grund af de sygdomme, som bl.a. overvægt er med til at give folk, og som koster rigtig, rigtig, rigtig mange penge i den behandlende del af sundhedsvæsenet.
Henrik Svane (RV), 2000-05-11:
Er det ikke gået op for hr. Jens Rohde, hvis han kan læse indenad, at i det omfang, vi får hevet de sorte penge hjem, altså de penge, som ikke betales af de folk, der rent faktisk tapper Danmarks Radio og TV 2's programmer ned, skal de bruges til bl.a. at minimere den licensstigning?
Lars Løkke Rasmussen (V), 2016-01-19:
Der blev sat et mål i Europa, og man kan ikke være tilfreds med de mål, der i øvrigt er blevet sat, eller rettere sagt med opfyldelsen af dem, men lige præcis her er det jo faktisk lykkedes i forhold til EU at allokere de penge til UNHCR m.m., FN, som man formulerede det i Det Europæiske Råd, bl.a. fordi Danmark trak hurtigt og yder vores forholdsmæssige andel.
Bjarne Laustsen (S), 2005-03-01:
Det er dejligt at se, at hr. Ole Sohn også er tankelæser, for jeg nævnede faktisk slet ikke Danish Crown i mit indlæg, jeg siger bare, at der kunne være forhold, der var vigtige at diskutere, hvis man vil flytte produktionen ud, og derfor kom jeg til at nævne Oldenburg.
Per Husted (S), 2010-11-10:
Så den konklusion, jeg prøver at komme frem til, er, at vi ikke kan prale af, at det er lykkedes os at få væsentlig flere i uddannelse, men at forklaringen primært er, at der faktisk er flere unge i aldersgruppen, og så kan man sige, at den lille reelle stigning, der faktisk har været, i høj grad skyldes konjunkturerne.
Sophie Løhde (V), 2012-03-29:
Dermed må jeg jo også forstå på ordføreren, at man er fuldstændig uenig i indholdet i de høringssvar, der er kommet fra Ældre Sagen, Dansk Sygeplejeråd, Lægeforeningen og andre, som er ganske bekymrede over rækkevidden af nogle af de her ændringer og dermed også er bekymrede for patientsikkerheden.
Ole Birk Olesen (LA), 2019-11-19:
Og der vil jeg så høre ministeren: Når nu ministeren har været minister i måske op til 4 år og har holdt rigtig mange taler om, at der på den røde fane, han går rundt med 1. maj, står noget om både rettigheder og pligter, er det så forventningen, at det har hjulpet, og at det tal på 50 pct. af kontanthjælpsmodtagerne, som ikke står til rådighed for arbejdsmarkedet, vil være lavere?
Tage Leegaard (KF), 2011-02-10:
Der har dog hidtil frit kunnet indskydes op til 100.000 kr. om året, men det beløb hæves nu til 250.000 kr. Når man anvender etableringsordningen, skulle man tidligere hæve mindst 113.900 kr., men det beløb sænkes til 80.000 kr. for at give større valgfrihed.
Karina Due (DF), 2019-01-25:
Jeg ved, at andre partier hælder tanken om minimumsstraffe fuldstændig ned ad brættet, og som undskyldning herfor vil I givetvis fremkomme med, at det er et udtryk for kritik af domstolene – og ja, det kan i bide jer selv i halen på, at det er; det er jeg overhovedet ikke bleg for at indrømme.
Mogens Lykketoft (S), 2008-12-16:
Så vil jeg i øvrigt sige til dette med udemokratiske regimer, der køber sig til indflydelse, at den bedste kur mod det, jeg kan komme i tanke om, er, at man løser den hovedopgave, vi har, både af hensyn til vores sikkerhedspolitik og af hensyn til vores klima, og at blive mindre afhængig af olie og holde op med i den stil og grad at forgylde Golfstater, saudiarabere og iranere og russere med petrodollar, som vi har gjort i kraft af vores egen uansvarlige adfærd nu nogle årtier.
Zenia Stampe (RV), 2020-01-14:
Hvis vi ikke havde kunnet stille ændringsforslag, havde vi nok lavet et betænkningsbidrag, hvor vi skrev, at vi støtter forslaget, at vi stemmer for det, men at det opdrag, vi sender videre til regeringen, selvfølgelig ikke er at lave et EU-stridigt forslag, men at det er at udmønte det her på en måde, hvor man selvfølgelig overholder EU-retten.
Søren Søndergaard (EL), 2001-12-12:
Derfor går spørgsmålet simpelt hen på, om udenrigsministeren ikke vil sætte sig i spidsen for, at de uskyldige civile mennesker, som nu bliver dræbt i Afghanistan, på en eller anden måde får en kompensation svarende til den, som de uskyldige civile ofre i USA har fået.
Astrid Krag (S), 2013-04-04:
Det, der proceduremæssigt involverer Folketingets Europaudvalg, er jo hele processen omkring åbningsskrivelsen og den begrundede udtalelse, og Folketingets Europaudvalg har jo løbende fået tilsendt korrespondancen med Kommissionen og vil også fremadrettet få det.
Helle Thorning-Schmidt (S), 2013-01-17:
Jeg opfatter ikke, at vi automatisk siger ja til alt, men det er rigtigt, at der er en del partier i Folketinget, som sådan set er inspireret værdimæssigt af det europæiske samarbejde, og som mener, at vi varetager danskernes og Danmarks interesser bedst ved at være en del af Det Europæiske Fællesskab.
Lone Møller (S), 2009-12-03:
Jeg kan godt forstå, hvis de mennesker, der sidder derude med tandproblemer, på grund af at de har en alvorlig sygdom, som de ikke selv har bedt om, føler sig fuldstændig svigtet, når de ser, hvordan man hælder penge ud til bankerne og til skattelettelser til de rigeste.
Tom Behnke (FP), 1998-06-10:
, men hvis der skal nedsættes en sådan kommission - og det ser der ikke ud til at være det helt store flertal for - er det meget vigtigt for Fremskridtspartiet at fastslå, at kommissoriet bliver diskuteret meget, meget grundigt og også mere grundigt, end det kan lade sig gøre her under en førstebehandling af forslaget. Vi har i Fremskridtspartiet f.eks. ønske om, at man tog nogle flere ting med ind i kommissoriet.
Eva Flyvholm (EL), 2021-11-30:
Man kunne ikke vide, at Kabul ville falde så hurtigt, men vi kunne godt se, at det gik den helt forkerte vej, og der vil jeg egentlig gerne spørge: Tog Konservative på noget tidspunkt initiativ til, f.eks. i tolkeaftalekredsen, hvor man sidder, at der skulle iværksættes flere initiativer for at få hentet folk ud, eller hvad gjorde man i den sammenhæng?
Helle Thorning-Schmidt (S), 2014-06-03:
Det skal være en måde, vi gør det her på, så det kan rummes i klasselokalerne, og det vil selvfølgelig også sige, at både undervisningsministeren og KL nøje følger med i udviklingen og selvfølgelig også tilpasser fremadrettet, hvis det måtte være nødvendigt.
Sophie Hæstorp Andersen (S), 2012-03-29:
Der er masser af tilfælde, hvor lægen i dag mener, at der er nogle uklare symptomer, men ikke er sikker på, hvad det er, og går i gang med at henvise til den ene, den anden, den tredje og den fjerde undersøgelse, og først efter lang tid opdager man, at det, der først blev set som ondt i ryggen, i virkeligheden var en kræftsvulst, der skulle have været behandlet langt hurtigere.
Kim Andersen (V), 1999-11-12:
Jeg synes også, det er ganske tankevækkende, at man i anden høringsrunde pillede væsentlige produkter som rør, tagrender og vinduer ud af lovforslaget, alene af den grund, som jeg sagde før, at SiD gjorde indsigelse og påpegede over for miljø- og energiministeren, at her var der beskæftigelsesmæssige konsekvenser, oven i købet i hans egen valgkreds.
Aage Frandsen (SF), 2002-02-05:
Nu er det også sådan, at vi til finansloven havde foreslået 150 mio. kr. til erhvervsskolerne, og erhvervsskolerne er både handelsskoler og tekniske skoler, det skal Venstre lige være opmærksomme på, når de laver deres finanslov en anden gang, for deri står nemlig erhvervsskoler/handelsskoler, og det er lidt uklart.
Søren Krarup (DF), 2007-01-10:
Analfabeter er utvivlsomt lige så gode mennesker som alle andre, men i et land, hvor man lægger vægt på at have et uddannelsesvæsen, som forhåbentlig – det gjorde det i hvert fald i min tid – virkelig lærer folk at læse og skrive, kan det dog ikke uden videre være en fordel, at vi får analfabeter ind. Var det ikke rimeligt, at der blev stillet det krav til dem, at de skulle være i besiddelse af en sådan viden, at de kunne fatte sproget i det land, de kommer til?
Karen Ellemann (V), 2011-11-09:
Af ministerens besvarelse på spørgsmål nr. S 25 fremgår det, at de kommunale børne- og skolechefer gennem de sidste mange år har argumenteret for nødvendigheden af, at der sker en fælles lovgivning og fælles regulering af hele børne- og ungeområdet på statsniveau – er det et ønske, som ministeren har tænkt sig at imødekomme og i givet fald hvordan?
Hans Andersen (V), 2015-11-13:
Og så er der også – og det synes jeg man skal lægge mærke til – en ændring af revisionsbestemmelsen, som indgår i lovforslaget, og som er med til at sikre, at en forhøjelse af folkepensionsalderen i fremtiden også sker ved lov, således at det næste lovforslag om regulering af folkepensionsalderen skal fremsættes i 2020.
Mads Fuglede (V), 2023-12-08:
I forhold til det job, man kommer hertil for, og den positivliste, vi har lavet til, når man kommer til Danmark for at arbejde, er vi ret overbeviste om, at som det er lige nu, har vi så få dårlige sager som muligt, hvad angår problemer med, at man ikke er her på ordnede forhold.
Morten Dahlin (V), 2020-06-22:
Derfor er mit spørgsmål til Socialdemokraternes ordfører: Er det virkelig i den økonomiske situation, vi står i nu, økonomisk ansvarligt fuldstændig at have et fravær af planer for at skabe flere arbejdspladser, for at flere skal stå op om morgenen og gå på arbejde, og i stedet for hæve ydelserne og sende raske mennesker på pension?
Katarina Ammitzbøll (KF), 2020-11-13:
Der er det jo interessant, at vi i Danmark ikke har gjort ret meget ud af at undersøge, hvad civilsamfundets og frivillighedens samfundsøkonomiske betydning er, men i Norge og Sverige har de faktisk lavet et alternativt regnskab for frivillighedens betydning, og hvad den betyder i forhold til bnp.
Frederik Bloch Münster (KF), 2025-02-05:
For det problem, vi ser ind i med det her handelsværdisystem, vi har haft indtil videre, er altså det her med, at selv hvis man har solgt rub og stub, har man stadig væk ikke kunnet betale skatteregningen, fordi ens patenter eksempelvis har en enormt høj værdi, selv om man ikke ved, om de er patenter rent faktisk bliver til noget nogen sinde.
Mette Bock (LA), 2018-05-02:
Derfor bliver systemet altså, at enten indgås der frivillige aftaler imellem f.eks. Nota og rettighedshaverne, og så sker der betaling på den måde, eller også kan Nota vælge selv at producere de handicapegnede formater, og så træder kompensationsreglerne i kraft.
Mikkel Dencker (DF), 2007-03-29:
Så vi undrer os over, hvorfor det lige præcis er forfattere, der skal være fritaget, hvorfor det arbejde, som postbude eller jord- og betonarbejdere udfører, ikke er lige så godt og måske også fortjener den samme belønning ved at være fritaget for en eller anden form for skat.
Keld Albrechtsen (EL), 2001-10-04:
Hvordan i alverden kan hr. Anders Fogh Rasmussen finde på at sige det, som han er citeret for i Politiken i dag? Jeg håber, at hr. Anders Fogh Rasmussen vil gå op og dybt, dybt beklage de skamløse udtalelser, som han er citeret for i Politiken.
Kristian Thulesen Dahl (DF), 2000-05-17:
Til økonomiministeren vil jeg sige: Der er efter min opfattelse sket en fuldstændig ændring af den retorik, økonomiministeren bruger, fra marts og her til maj, og jeg tror, det skyldes, at der er et ændret billede af, hvordan befolkningen vil stemme, og man har valgt, at nu kører man mere løs på de økonomiske konsekvenser, og det er det, der skal skræmme befolkningen til at stemme ja den 28. september.
Margrethe Vestager (RV), 2004-10-26:
Det virker, som om man selv med hævet stemmeføring og fasthed i stemmen ønsker at dække over, at der var gode grunde til at gå, gode grunde, som lå i løsninger, der faktisk ikke opfylder det, som må være meningen med en strukturreform: en bedre opgaveløsning, ikke kun tæt på, men i lige så høj grad kvalificeret.
Lars Aslan Rasmussen (S), 2018-02-02:
Vi har ikke noget imod privatskoler, men det er en helt legitim diskussion at have – det tror jeg også at der er forskellige holdninger til herinde blandt partierne – hvor mange procent der skal betales af det offentlige, og der siger vi bare, at vi mener, at uanset om man bor i København eller bor på landet, er folkeskolen det vigtigste.
Kim Christiansen (DF), 2010-02-03:
Hvis man ser i Horsens Folkeblad den 22. januar, står der, at bestyrelsesformanden for Nordic Ferry Services udtrykker, at man har lavet en aftale – det er ikke et forslag til en aftale, men en aftale – med Samsø Kommune om, at der 2011 skal indsættes en ny færge.
Lene Espersen (KF), 2004-04-22:
Dels har man lavet en vejsektorportal, hvor der er en mulighed for at hente hjælp og inspiration, dels har man for at inspirere restmængden af kommuner endnu mere sikret sig, at de midler, der er tilovers fra trafikpuljen, kan blive brugt til at støtte udarbejdelsen, så vi får alle kommunerne med.
Karin Nødgaard (DF), 2013-03-20:
Derfor har vi landspolitisk lavet den aftale, som vi behandler nu, og som skal blive et vendepunkt, så vi i årene fremover undgår at se sager som dem, der er blevet opdaget de seneste år, fordi de forhåbentlig ikke findes mere, og så de børn, som alligevel måtte udsættes for svigt, fremover vil få en værdig og hurtig behandling.
Bjarne Corydon (S), 2012-01-19:
Så håber jeg også, at hr. Mike Legarth vil benytte sin taletid til at adressere det spørgsmål, jeg rejste netop over for hr. Mike Legarth, når det gælder energipolitikken og muligheden for at skabe produktionsarbejdspladser i de virksomheder, der er afhængige af en ambitiøs energipolitik.
Frederik Vad (S), 2025-01-09:
Det, jeg bare siger, er, at Det Konservative Folkeparti jo kunne trække det beslutningsforslag, B 62, når vi har haft en forespørgselsdebat og ordføreren ved, at det er præcis de samme argumenter, der kommer til at være om 14 dage, som der var for 14 dage siden.
Simon Emil Ammitzbøll-Bille (UFG), 2019-12-17:
Jeg synes egentlig, at det er dybt problematisk, og at det er interessant at se, at i det, som tidligere udenrigsminister Per Stig Møller har talt om, at vores samfund ligesom står på en række ben, nemlig et frit marked, et folkestyre og en retsstat, vakler det ene ben i de her tider.
Lene Espersen (KF), 2009-04-17:
Men jeg vil gerne tilkendegive nu, hvor især Socialdemokraternes ordfører jo nok var mere kritisk i sin ordførertale, end jeg egentlig havde forventet, og som en imødekommelse ikke kun over for hr. Benny Engelbrecht, men også over for Socialistisk Folkepartis ordfører og Dansk Folkepartis ordfører samt Enhedslisten, der har sat fokus på det her, sige, at vi naturligvis er indstillet på, som vi også aftalte, forud for det her lovforslag blev fremsat, at der bliver nedsat en arbejdsgruppe, der skal se på både omfanget og beskyttelsesbehovet i forhold til indkvarteringsproblemstillingen og også den problemstilling, der vedrører anden transport og andre turistmæssige ydelser.
Flemming Hansen (KF), 2002-01-30:
Den glæder jeg mig meget til, for jeg synes, der er grund til at få afklaret en lang række spørgsmål, som jeg synes, hr. Buksti allerede her begynder at drage forvrængede beslutninger på, og det kan jeg slet ikke forstå med de forudsætninger, hr. Buksti har på området.
Jesper Langballe (DF), 2009-02-19:
Jeg er indimellem blevet noget beriget af den her debat, for der er blevet bragt en masse, synes jeg, fremragende argumenter i marken imod dobbelt statsborgerskab, både af mit eget partis ordfører, hr. Søren Krarup, og af ministeren, som begge principielt og praktisk har vist, hvorfor det er en rigtig dårlig idé.
Pia Olsen Dyhr (SF), 2018-11-13:
EU har jo strammet dansk lovgivning flere gange, bl.a. da man kom med forslaget om, at banker ikke måtte rådgive om køb af deres egne aktier – og jeg tror, Roskilde Banks kunder havde været glade, hvis det var kommet en smule før – og der kan være yderligere skærpelser af reguleringen.
Villy Søvndal (SF), 2005-01-13:
Så vil jeg sige til fru Charlotte Dyremose, som jeg syntes havde et interessant forslag – man skal jo altid rose Konservative, når der er mulighed for det, det er ikke så tit – om, at det skal overvejes, om den kommune, der tvinger en sag igennem, som påfører en borger i kommunen en udgift, en manglende indtægt eller et savn, skal pålægges at betale sagen.
Søren Søndergaard (EL), 1999-04-20:
Hvad angår selve forslaget, vil jeg sige, at når det gælder spørgsmålet om nødhjælp, har Enhedslisten i modsætning til amerikanerne fuld tillid til udviklingsministeren og til hans evne til sammen med de humanitære organisationer på stedet at finde frem til, hvad der er mest brug for, og derfor vil også vi afvente et udspil fra udviklingsministeren på det her område.
Poul Qvist Jørgensen (S), 2003-11-28:
Det var også mit indtryk, at de vældige ændringer, der er i indkøbsmønstret, i og med at andre end boghandlere kunne sælge de bøger, de havde lyst til, ofte til dumpingpriser, ikke medførte det store negative skred i bogsalget. Ret beset er der vel sket en stigning i bogsalget.
Ole Sohn (SF), 2002-02-01:
det mener vi rent faktisk er opgaven i modsætning til regeringen, som med et meget kortsigtet og snæversynet finansieringsforslag har ønsket at løse nogle akutte problemer, som vi er enige i skal løses, hvilket jeg også indledningsvis sagde - så skal vi have foretaget nogle investeringer i fremtiden, som kan være med til at give nogle afledte besparelser, og her skal jeg blot nævne er par stykker: Vi vil foreslå, at vi styrker bemandingen af Told og Skat, så vi kan få en effektiv ligning af de multinationale selskaber, som vil kunne give en milliardindtægt til statskassen.
Bendt Bendtsen (KF), 1998-11-27:
Men mange unge mennesker er kommet i økonomisk uføre på grund af det her spil. Når vi mener, at vi bør gøre noget ved det nu, er det, fordi vi faktisk mener, at vi vil skubbe den her sag foran os et langt stykke tid, hvis vi skal afvente landsrettens dom engang i foråret, hvor den begynder på sagen.
Margrethe Vestager (RV), 2002-03-15:
Altså: Enten vil man have opgaverne varetaget, eller også vil man ikke have dem varetaget, kan vi få en melding på, om Venstre mener, at det er vigtigt at formidle forskningen og gøre den tilgængelig for andre, sørge for, at der er et debatforum, sørge for, at der kan ske en formidling af den forskning, som faktisk finder sted, eller er det uvæsentligt?
Mette Frederiksen (S), 2015-03-25:
Men om der her er personer, der er blevet radikaliseret flere år tilbage og tager den adfærd og de vederstyggelige holdninger med sig til en afsoning, eller om det er personer, som er blevet så kraftigt påvirket undervejs i en afsoning, at de er blevet radikaliseret, er der ikke nogen der kan sige noget om.